**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** *Кандидатстване на Община Русе с партньорска проектна идея „Градска среда, култура и икономическо развитие“ по Приоритет 1 на Програма „Развитие на регионите“ 2021-2027*

**УВАЖАЕМИ ОБЩИНСКИ СЪВЕТНИЦИ,**

Приоритет 1 „Интегрирано градско развитие“ на Програмата за развитие на регионите 2021-2027 г. (ПРР) подкрепя изпълнението на териториални стратегии за развитието на десетте големи градски общини, сред които е Община Русе. Интегрираните териториални стратегии за развитие на общинско ниво са Плановете за интегрирано развитие на общините (ПИРО). Подборът на проектни идеи по Приоритет 1 на ПРР представлява актуализация на програмата за реализация на ПИРО и на списъка с важни за общината проекти към нея. В тази връзка Община Русе (водещ партньор) в партньорство с Регионална библиотека „Любен Каравелов“ депозира проектна идея „Градска среда, култура и икономическо развитие“ в рамките на Приоритет 1 „Интегрирано градско развитие“ на ПРР 2021-2027. Наличието на партньорство е задължително за изпълнението на цялостна, интегрирана проектна идея от административно-правен аспект, като по тази причина е необходимо да бъде подписано Споразумение за партньорство по образец на Програмата. В горецитираната проектна идея са предвидени 4 основни мерки (със срок на изпълнение 36 месеца) с общ индикативен бюджет в размер на 24 412 489,62 лв. Това са:

* Мярка №1: Изграждане на нов корпус към съществуващата сграда на Доходното здание (отговорен партньор – Община Русе);
* Мярка №2: Основен ремонт, реставрация и консервация на Регионална библиотека „Любен Каравелов“, гр. Русе (отговорен партньор – Регионална библиотека „Любен Каравелов“);
* Мярка №3: Основен ремонт и въвеждане на мерки за енергийна ефективност на сградата на „Обреден дом“- Русе (отговорен партньор – Община Русе);
* Мярка №4: Изграждане на обект за провеждане на публични събития на открито (отговорен партньор – Община Русе).

Планираните инвестиционни дейности в проектната идея се допълват помежду си и водят до общ интегриран ефект в посока желаното насърчаване на социално-икономическото развитие на община Русе.

Предвид изложените съображения и на основание чл. 63, ал. 1 от Правилника за организацията и дейността на ОбС-Русе, неговите комисии и взаимодействието му с общинската администрация, предлагам на Общински съвет-Русе да приеме следното

**РЕШЕНИЕ:**

На основание чл. 21, ал. 2, във връзка с чл. 21, ал.1, т. 23 и чл. 61, ал. 1 от Закона за местното самоуправление и местната администрация, Общински съвет-Русе реши:

1. Дава съгласие Община Русе да извърши необходимите действия за подготовка и изпълнение на проектна идея/проектно предложение по Приоритет 1 на Програма „Развитие на регионите“ 2021-2027 с партньорски проект „Градска среда, култура и икономическо развитие“ заедно с Регионална библиотека „Любен Каравелов“, гр. Русе;
2. Одобрява сключеното Споразумение за партньорство между Община Русе и Регионална библиотека „Любен Каравелов“;
3. Възлага на Кмета на Община Русе и на Директора на Регионална библиотека „Любен Каравелов“ да извършат всички необходими правни и фактически действия във връзка с изпълнението на т. 1 и 2.

Приложение: Споразумение за партньорство за подготовка и изпълнение на проектна идея/проектно предложение по Приоритет 1 на Програма „Развитие на регионите“ 2021-2027 г. с наименование „Градска среда, култура и икономическо развитие“.

**ВНОСИТЕЛ:**

**ПЕНЧО МИЛКОВ**

*Кмет на Община Русе*